**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIO SPRENDIMO PAKEITIMO**

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2024 m. vasario 8 d. sprendimo Nr. T1-49 „Dėl Plungės rajono savivaldybės 2024 metų biudžeto patvirtinimo“ (kartu su 2024 m. kovo 28 d. sprendimu Nr. T1-90) priedus:

1. Padidinti Plungės rajono savivaldybės biudžeto pajamas 52,466 tūkst. eurų ir sprendimo 1.1 papunktyje vietoje skaičiaus „67 682,142“ įrašyti skaičių „67 734,608“ ir šį papunktį išdėstyti taip:

„1.1. Plungės rajono savivaldybės 2024 metų biudžeto pajamas – 67 734,608 tūkst. eurų ir 2023 metais nepanaudotų biudžeto lėšų likutį – 4 402,700 tūkst. eurų (1 priedas).“

2. Sprendimo 1.2 papunktyje vietoje skaičiaus „2 107,900“ įrašyti skaičių „2 119,700“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 119,700 tūkst. eurų (2 priedas);“

3. Padidinti Plungės rajono savivaldybės biudžeto asignavimus 52,466 tūkst. eurų ir sprendimo 1.4 papunktyje vietoje skaičiaus „74 078,742“ įrašyti skaičių „74 131,208“ ir šį papunktį išdėstyti taip:

„1.4. Plungės rajono savivaldybės 2024 metų biudžeto asignavimus – 74 131,208 tūkst. eurų ir 1 721,700 tūkst. eurų – paskoloms grąžinti; iš jų:“

4. Pakeisti sprendimo 1.4.1 papunkčiu patvirtintą asignavimų savarankiškosioms savivaldybės funkcijoms vykdyti, paskirstymą (3 priedas).

5. Pakeisti sprendimo 1.4.3 papunkčiu patvirtintą specialiosios tikslinės dotacijos ugdymo reikmėms paskirstymą ( 5 priedas).

6. Sprendimo 1.4.4 papunktyje vietoje skaičiaus „8 902,193“ įrašyti skaičių „8 942,859“ ir šį papunktį išdėstyti taip:

„1.4.4. 8 942,859 tūkst. eurų – kitoms dotacijoms (6 priedas).“

7. Sprendimo 1.4.5 papunktyje vietoje skaičiaus „2 107,900“ įrašyti skaičių „2 119,700“ ir šį papunktį išdėstyti taip:

„1.4.5. 2 119,700 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

8. Pakeisti sprendimo 1.4.6 papunkčiu patvirtintą 2023 metais nepanaudotų biudžeto lėšų paskirstymą (8 priedas).

9. Pakeisti sprendimo 1.5 papunkčiu patvirtintą Plungės rajono savivaldybės 2024 metų biudžeto asignavimų paskirstymą pagal 2024–2026 metų strateginio veiklos plano programas (9 priedas).

10. Papildyti sprendimą 5 punktu ir šį punktą išdėstyti taip:

„5. Leisti Savivaldybės administracijos Finansų ir biudžeto skyriui Savivaldybės biudžeto sąskaitoje esančias laikinai laisvas tikslines biudžeto lėšas naudoti biudžetinių įstaigų darbuotojų atostoginiams ir darbo užmokesčiui mokėti.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIO SPRENDIMO PAKEITIMO“**

2024 m. balandžio 9 d.

Plungė

**1. Parengto sprendimo projekto tikslai, uždaviniai.**

2024 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2024 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 12 punktu, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2024 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

1 PRIEDAS

Pajamos didinamos 52,466 tūkst. eurų, iš jų:

9,36 tūkst. eurų – Lietuvos Respublikos švietimo, mokslo ir sporto ministro 2024 m. kovo 20 d. įsakymu Nr. V-321 Savivaldybei skirta dotacija vaikų, atvykusių į Lietuvos Respubliką iš Ukrainos dėl Rusijos federacijos karinių veiksmų Ukrainoje, pavėžėjimui į mokyklą ir atgal ir pedagoginių darbuotojų papildomam darbui apmokėti;

31,306 tūkst. eurų – Lietuvos Respublikos švietimo, mokslo ir sporto ministro 2024 m. vasario 8 d. įsakymu Nr. V-144 Savivaldybei skirta dotacija pareigybėms steigti ir išlaikyti regioniniuose specialiojo ugdymo centruose;

11,8 tūkst. eurų didinamos pajamos už prekes ir paslaugas, nes Alsėdžių Stanislovo Narutavičiaus gimnazija ir Liepijų mokykla, vykdydamos programas, gavo daugiau pajamų.

3 PRIEDAS

UAB „Plungės autobusų parkas“ 2024 m. balandžio 5 d. raštu, DVS „Kontora“ Nr. AGB 25, prašo skirti 980 tūkst. eurų įstatinio kapitalo didinimui. UAB „Plungės autobusų parkas“ yra poreikis stiprinti kapitalo bazę, kad ji turėtų galimybių vykdyti investicijas, siekdama atsiliepti į šiuos jos veiklą reglamentuojančius dokumentus:

1. 2021–2030 metų nacionalinis pažangos planas, kuriuo nustatyti pagrindiniai valstybėje siekiami pokyčiai, užtikrinantys pažangą socialinėje, ekonominėje, aplinkos ir saugumo srityse. Plano 6 tikslas „Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui“, 6.1 uždavinys „Didinti atsinaujinančių ir alternatyvių degalų vartojimą transporto sektoriuje, skatinti darnų įvairiarūšį judumą ir mažinti transporto sukeliamą aplinkos taršą“.
2. 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programa, į kurią įtraukti 2021–2030 metų Nacionalinio pažangos plane numatyti įgyvendinti uždaviniai, kuriuos pavesta įgyvendinti Susisiekimo ministerijai (toliau – SM) pagal ministerijos veiklos sritį „Transportas ir ryšiai“ ir nustatytus pasiekti tikslus. Bendrovei būtina investuoti siekiant prisidėti prie 2022–2030 metų susisiekimo plėtros programos 1 problemos „Transporto sektorius generuoja didžiausią šiltnamio efektą sukeliančių dujų ir transportui būdingų oro teršalų dalį Lietuvoje“ – ir ją detalizuojančios priežasties „Trūksta alternatyviųjų netaršių transporto priemonių keleiviams ir kroviniams vežti“ sprendimo.
3. 2022–2030 metų plėtros programos valdytojos Lietuvos Respublikos susisiekimo ministerijos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašas.  Apraše numatyta veikla 3. „Miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“.
4. UAB „Plungės autobusų parkas“ strateginis veiklos planas 2022–2024 metams. Plane numatytas 1 tikslas „Viešojo susisiekimo autobusais ir kitų paslaugų gerinimas“, 1.1 uždavinys „Užtikrinti, kad susisiekimas viešuoju transportu vietiniais maršrutais būtų patrauklus, patogus, šiuolaikiškas bei atitinkantis kokybės reikalavimus.“, 1.1.3 priemonė „Autobusų parko atnaujinimas / modernizavimas“.
5. Lietuvos Respublikos susisiekimo ministro valdymo sričių 2023−2025 metų strateginis veiklos planas. Plane numatyta 10-001 programa „Transporto ir ryšių politikos įgyvendinimas“, 10-001-06-01 (P) uždavinys „Didinti energijos iš atsinaujinančių energijos išteklių dalį ir alternatyviųjų degalų vartojimą transporto sektoriuje, skatinti darnų įvairiarūšį judumą ir mažinti transporto sukeliamą aplinkos taršą“, 10-001-06-01-01 (PP) priemonė „Skatinti alternatyviųjų degalų naudojimą transporto sektoriuje“.
6. Lietuvos transporto infrastruktūros plėtros iki 2030 m. planas. Plane numatytas 1 prioritetas „Aplinkai ir visuomenei draugi kas susisiekimas“, 1.1 tikslas „Ekologiškas susisiekimas“, 1.1.2 uždavinys „Mažos ŠESD emisijos ir taršos transporto infrastruktūros skatinimas, plėtra ir priežiūra“, 1.1.2.1 priemonė „Mažos ŠESD emisijos automobilių transporto infrastruktūros skatinimas, plėtra ir priežiūra“.

Lietuvos Respublikos alternatyviųjų degalų įstatymas. Įstatymo nuostata, kad nuo 2029 m. sausio 1 d. visas viešasis keleivių vežimo keliais transportas, įskaitant taksi ir pavėžėjimo paslaugas teikiančių asmenų transporto priemones, turi būti pritaikytas naudoti alternatyviuosius degalus.

Savivaldybės biudžete nesat viršplaninių lėšų ir vadovaujantis Uždarųjų akcinių bendrovių įstatymo 45 str. galimybe, bendrovės išleistas akcijas apmokėti per akcijų pasirašymo sutartyje nustatytą terminą, kuris negali būti ilgesnis kaip 12 mėnesių nuo akcijų pasirašymo sutarties sudarymo dienos, sprendimo projekte numatomi pakeitimai:

245 tūkst. eurų padidinti priemonei „Plungės autobusų parkas“ veiklos gerinimas (PP)“, apmokėti įstatymu privalomus 25 procentus išleistoms naujoms akcijoms (980 tūkst. eurų x 25 proc.= 245 tūkst. eurų). Likusi suma 735 būtų planuojama 2025 m. Savivaldybės biudžete.

245 tūkst. eurų mažinamos lėšos priemonei „Keleivių ir moksleivių pavėžėjimo užtikrinimas (TP)“.

5 PRIEDAS

Vadovaujantis Mokymo lėšų perskirstymo komisijos 2024 m. balandžio 3 d. protokolu Nr. LK-99 perskirstomos mokymo lėšos darbo užmokesčio kintamajai daliai mokėti.

6 PRIEDAS

Gautos tikslinės dotacijos skiriamos pagal tikslinę paskirtį.

7 PRIEDAS

Įstaigos, nurodytos 7 priede, gavusios daugiau pajamų, jas skiria įstaigų veiklai finansuoti.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2024–2026 metų strateginio veiklos plano programas.

Sprendime 10 punktu numatoma galimybė laikinai laisvas tikslines biudžeto lėšas naudoti biudžetinių įstaigų atostoginiams ir darbo užmokesčiui mokėti, nes gegužės mėnesį reikės vykdyti Savivaldybės tarybos sprendimą „Dėl Savivaldybės finansinio turto investavimo ir UAB „Plungės autobusų parkas|“ įstatinio kapitalo padidinimo“ ir tuo pačiu laikotarpiu pradedami mokėti biudžetinių įstaigų atostoginiai.

Rengėja

Finansų ir biudžeto skyriaus vedėja  **\_\_\_\_\_\_\_\_\_\_\_** Daiva Mažeikienė