**Projektas**

**PLUNGĖS RAJONO SAVIVALDYBĖS**

**TARYBA**

**sprendimas**

**DĖL** **PAPILDOMOS VIENKARTINĖS PARAMOS (IŠMOKOS) GIMUS VAIKUI SKYRIMO IR MOKĖJIMO PLUNGĖS RAJONO SAVIVALDYBĖJE TVARKOS APRAŠO PATVIRTINIMO**

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, Lietuvos Respublikos šeimos stiprinimo įstatymo 5 straipsnio 2 dalies 6 punktu ir 14 straipsnio 1 dalies 4 punktu, Plungės rajono savivaldybės taryba n u s p r e n d ž i a:

1. Patvirtinti Papildomos vienkartinės paramos (išmokos) gimus vaikui skyrimo ir mokėjimo Plungės rajono savivaldybėje tvarkos aprašą (pridedama).
2. Šis sprendimas įsigalioja nuo 2024 m. liepos 1 d.
3. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Socialinės paramos skyriaus vedėja Jolanta Puidokienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus patarėja Donata Norvaišienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Savivaldybės tarybos narys Mindaugas Kaunas

PATVIRTINTA

Plungės rajono savivaldybės

tarybos 2024 m. balandžio 25 d.

sprendimu Nr. T1-

**PAPILDOMOS VIENKARTINĖS PARAMOS (IŠMOKOS) GIMUS VAIKUI SKYRIMO IR MOKĖJIMO PLUNGĖS RAJONO SAVIVALDYBĖJE**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Papildomos vienkartinės paramos (išmokos) gimus vaikui skyrimo ir mokėjimo Plungės rajono savivaldybėje tvarkos aprašas (toliau – Aprašas) nustato papildomos vienkartinės paramos (išmokos) gimus vaikui (toliau – Parama) skyrimo ir mokėjimo sąlygas.
2. Lėšos Paramai numatomos einamųjų metų Savivaldybės biudžete.
3. Šis Aprašas taikomas asmenims, jei abu tėvai (jei tėvystė nenustatyta, vienam iš tėvų –mamai) ne mažiau kaip 12 mėnesių iki vaiko gimimo Lietuvos Respublikos gyvenamosios vietos deklaravimo įstatymo nustatyta tvarka yra deklaravę gyvenamąją vietą Plungės rajono savivaldybėje arba buvo įtraukti į gyvenamosios vietos neturinčių asmenų apskaitą Plungės rajono savivaldybėje ir faktiškai gyvena Plungės rajono savivaldybės teritorijoje.
4. Apraše vartojamos sąvokos atitinka Lietuvos Respublikos išmokų vaikams įstatymuose vartojamas sąvokas.

**II SKYRIUS**

**VIENKARTINĖS PARAMOS (IŠMOKOS) GIMUS VAIKUI SKYRIMO IR MOKĖJIMO**

**TVARKA**

1. Išmokos dydis vienam vaikui – 15 bazinių socialinių išmokos dydžių (BSI)
2. Parama gimus vaikui skiriama pareiškėjui (vaiko motinai arba tėvui) pateikus prašymą (priedas), kai kreipiamasi dėl vienkartinės išmokos vaikui skyrimo pagal Lietuvos Respublikos išmokų vaikams įstatymą nustatyta tvarka, jeigu dėl jos kreipiamasi ne vėliau kaip per 12 mėnesių nuo vaiko gimimo dienos ir pareiškėjas kreipimosi metu dėl vienkartinės išmokos vaikui atitinka Aprašo 3 punkto nuostatas.
3. Parama (išmoka) skiriama Plungės rajono savivaldybės administracijos direktoriaus įsakymu.
4. Parama neskiriama, jeigu:
   1. vaikas gimė negyvas;
   2. kreipiantis dėl išmokos skyrimo vaikas yra išlaikomas (nemokamai gauna nakvynę, maistą ir kitas paslaugas) valstybės ar Savivaldybės finansuojamoje įstaigoje;
   3. neatitinka Aprašo 3 punkto nuostatų.
5. Kreipimosi dėl Paramos diena laikoma ta diena, kurią pateiktas prašymas (toliau – Prašymas).
6. Sprendimas dėl Paramos skyrimo (neskyrimo) priimamas ne vėliau kaip per 10 (dešimt) darbo dienų nuo Prašymo ir visų reikalingų dokumentų gavimo dienos.
7. Tėvai (vienas iš tėvų) apie priimtą sprendimą dėl Paramos skyrimo (neskyrimo) informuojami ne vėliau kaip per 5 (penkias) darbo dienas nuo sprendimo priėmimo dienos.
8. Jeigu Parama neskiriama, nurodomi neskyrimo motyvai ir šio sprendimo apskundimo tvarka.
9. Parama mokama pervedant lėšas į pareiškėjo Prašyme nurodytą asmeninę sąskaitą pagal Socialinės paramos skyriaus sudarytus žiniaraščius.
10. Paramos, skirtos vaikui, gimusiam socialinę riziką patiriančioje šeimoje, panaudojimo tikslingumą kontroliuoja socialinis darbuotojas darbui su šeima.
11. Parama mokama už kiekvieną gimusį vaiką.
12. Socialinės paramos skyriaus specialistai ir seniūnijų socialiniai darbuotojai atsako už teisingą duomenų suvedimą į socialinės paramos apskaitos sistemą „Parama“ bei į informacinę sistemą SPIS.
13. Tėvai (vienas iš turimų tėvų) atsako už pateiktų duomenų teisingumą įstatymų nustatyta tvarka.
14. Paaiškėjus, kad gavę paramą tėvai (vienas iš tėvų) kreipimosi, dėl paramos gavimo, metu pateikė neteisingus duomenis, reikalingus Paramai skirti, Plungės rajono savivaldybės administracijai pareikalavus (toliau – Administracija) turi grąžinti gautą Paramą ne vėliau negu per 1 mėnesį, nuo pareikalavimo dienos.
15. Esant sunkiai paramos gavėjo(ų) materialiniai padėčiai, paramos gavėjui(ams) pateikus laisvos formos prašymą raštu, Administracijos direktorius gali sudaryti raštišką susitarimą „Dėl gautos paramos grąžinimo sąlygų ir terminų“.
16. Jeigu gauta Parama negrąžinama per nustatytą/susitartą terminą, lėšos išieškomos Lietuvos Respublikos teisės aktų nustatyta tvarka.

**III SKYRIUS**

**BAIGIAMOSIOS NUOSTATOS**

1. Visi dokumentai, susiję su Paramos skyrimu ir teikimu, yra saugomi Savivaldybės administracijoje teisės aktų nustatyta tvarka.
2. Sprendimai dėl Paramos gali būti skundžiami Lietuvos Respublikos administracinių bylų teisenos įstatymo nustatyta tvarka.
3. Šis Aprašas gali būti keičiamas, papildymas ar pripažįstamas netekusiu galios Plungės rajono savivaldybės tarybos sprendimu.
4. Aprašas ir visa informacija skelbiama Teisės aktų registre ir Savivaldybės interneto svetainėje [www.plunge.lt](http://www.plunge.lt).
5. Apraše numatytų lėšų panaudojimo kontrolę vykdo Savivaldybės kontrolės ir audito tarnyba.
6. Asmenys pažeidę šį Aprašą atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos 2024 m. balandžio 25 d.

sprendimo Nr. T1-

priedas

|  |  |  |  |  |
| --- | --- | --- | --- | --- |
|  | | | | |
| (vardas ir pavardė) | | | | |
| (asmens kodas) | | | | |
| (deklaruota gyvenamoji vieta) | | | | |
| (faktinė gyvenamoji vieta) |  |  |  |

Telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Plungės rajono savivaldybės administracijos  Socialinės paramos skyriui (Seniūnijai**……………………....**) |

|  |
| --- |
| **PRAŠYMAS**  **DĖL PAPILDOMOS VIENKARTINĖS PARAMOS (IŠMOKOS) GIMUS VAIKUI**  20\_\_\_\_ m. \_\_\_\_\_\_\_\_\_\_\_\_\_ \_\_\_d.  Plungė |

Prašau skirti papildomą vienkartinę paramą (išmoką) gimus mano sūnui / dukrai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gimusiam (-iai) \_\_\_\_\_\_\_\_\_\_\_\_\_\_\_\_\_\_\_\_\_\_.

**Skirtą paramą (išmoką) prašau pervesti į:** banko pavadinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sąskaitos numeris

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **L** | **T** |  |  |  |  |  |  |  |  |  |  |  |  |  |  |  |  |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**(vardas, pavardė) (parašas)**

Informaciją apie priimtą sprendimą (reikiamą pažymėti)  **siųsti**: el. paštu, paštu  **nesiųsti**

el. p. …………………………………………….

**Prašymą gauti papildomą vienkartinę paramą (išmoką) priėmė**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

(pareigų pavadinimas) (parašas) (vardas, pavardė)

**SAVIVALDYBĖS TARYBOS NARYS MINDAUGAS KAUNAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PAPILDOMOS VIENKARTINĖS PARAMOS (IŠMOKOS) GIMUS VAIKUI SKYRIMO IR MOKĖJIMO PLUNGĖS RAJONO SAVIVALDYBĖJE TVARKOS APRAŠO PATVIRTINIMO“**

2024 m. balandžio 8 d.

Plungė

**1. Parengto sprendimo projekto tikslai, uždaviniai.**

Patvirtinti ir įgyvendinti Papildomos vienkartinės paramos (išmokos) gimus vaikui skyrimo ir mokėjimo Plungės rajono savivaldybėje tvarkos aprašą (toliau – Aprašas), kuriuo nustatomos paramos skyrimo ir mokėjimo sąlygos.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, Lietuvos Respublikos šeimos stiprinimo įstatymo 5 straipsnio 2 dalies 6 punktu ir 14 straipsnio 1 dalies 4 punktu.

**3. Kodėl būtina priimti sprendimą, kokių pozityvių rezultatų laukiama.**

Skiriant papildomą vienkartinę paramą (išmoką) gimus vaikui bus skatinamos jaunos šeimos kurtis ir gyventi Plungės rajono savivaldybėje. Siekiama skatinti gimstamumą ir rajono gyventojų augimą.

**4. Lėšų poreikis ir finansavimo šaltiniai.**

Priėmus šį sprendimą papildomai išmokai bus reikalinga 825 Eur už vieną gimusį vaiką. Per kalendorinius metus, jei vaikų gimstamumas yra apie 200 vaikų, reikės apie 165 000 Eur. Plungės rajono savivaldybė iš valstybės biudžeto gauna gyventojų pajamų mokesčio dotaciją, kurios dydis priklauso nuo gyventojų skaičiaus rajone. Už vieną gyventoją Plungės rajono savivaldybei tenka apie 900 Eur dotacija.

Sudarant 2025 metų Savivaldybės biudžetą, sumą, reikalingą vienkartinei paramai (išmokai), siūloma įtraukti į tvirtinamą biudžetą bei į Savivaldybės strateginį veiklos planą.

2024 metais sprendimo įgyvendinimui reikalingas lėšas siūloma skirti liepos mėnesį iš viršplaninių biudžeto pajamų bei įtraukti į Savivaldybės strateginį veiklos planą.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Tokie sprendimai jau patvirtinti Radviliškio, Prienų, Alytaus, Tauragės, Šilutės ir kitose rajonų savivaldybėse.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės opozicijos – mažumos teikimu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Savivaldybės administracijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Papildomos pajamos iš gyventojų pajamų mokesčio* | *Nenumatomas* |
| *Finansams* | *Reikalingos papildomos biudžeto lėšos* | *Nenumatomas* |
| *Socialinei aplinkai* | *Gimstamumo skatinimas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Gyventojų skaičiaus augimas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Savivaldybės tarybos narys Mindaugas Kaunas