**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI inžinerinius statinius**

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Plungės rajono savivaldybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Plungės rajono savivaldybės tarybos 2023 m. lapkričio 30 d. sprendimu Nr. T1-311, Plungės rajono savivaldybės taryba n u s p r e n d ž i a:

1. Leisti Plungės rajono savivaldybės administracijai viešo konkurso būdu išnuomoti trijų metų laikotarpiui Savivaldybei nuosavybės teise priklausančias tris prieplaukas:

1.1. Kitus inžinerinius statinius – prieplauką (registro įrašo Nr. 44/1697468, unikalus Nr. 4400-2946-2313, pažymėjimas plane – K, plotas – 2,41 kv. m, ilgis 2,01 m, medžiaga – betonas, statybos metai – 2014), esančius Plokštinės g. 3A, Paplatelės k., Plungės r. sav., nustatant prieplaukos pradinį mėnesinį nuomos mokestį – 100,00 Eur (be PVM);

1.2. Kitus inžinerinius statinius – prieplauką (kranto tvirtinimo elementas) (registro įrašo Nr. 44/1665116, unikalus Nr. 4400-3848-9922, pažymėjimas plane – K, plotas – 2,40 kv. m, ilgis 2,00 m, medžiaga – betonas, statybos metai – 2014), esančius Žemaičių Kalvarijos g. 58, Paežerės Rūdaičių k., Plungės r. sav., nustatant prieplaukos pradinį mėnesinį nuomos mokestį – 200,00 Eur (be PVM);

1.3. Kitus inžinerinius statinius – pontoninę prieplauką (registro įrašo Nr. 68/23893, unikalus Nr. 4400-3130-9214, pažymėjimas plane – PP, plotas – 117,56 kv. m, medžiaga – plastikas, statybos metai – 2014), esančius Ežero g. 40, Platelių k., Plungės r. sav., nustatant prieplaukos pradinį mėnesinį nuomos mokestį – 200,00 Eur (be PVM).

2. Nustatyti, kad vadovaujantis Plungės rajono savivaldybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo, patvirtinto Plungės rajono savivaldybės tarybos 2023 m. lapkričio 30 d. sprendimu Nr. T1-311, 54 punktu, Savivaldybės turto nuomininkui, kuris turtą nuomoja ilgiau kaip vienerius kalendorinius metus, nuompinigių dydis Savivaldybės turto valdytojo vienašaliu pareiškimu gali būti didinamas iki kiekvienų kalendorinių metų sausio 31 d. tais atvejais, jeigu Statistikos departamento prie Lietuvos Respublikos Vyriausybės paskelbtas vartotojų kainų indekso pokytis praėjusių metų gruodžio mėnesį, palyginti su už praėjusių metų gruodžio mėnesiu, yra 5 % ir didesnis.

3. Įgalioti Plungės rajono savivaldybės administracijos direktorių:

3.1. parengti nuomos konkurso sąlygas ir skelbti sprendimo 1 punkte nurodyto turto viešą nuomos konkursą;

3.2. pasirašyti sprendimo 1 punkte nurodyto turto nuomos sutartis bei perdavimo ir priėmimo aktus su viešo nuomos konkurso laimėtojais.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Platelių seniūnijos seniūnas Robertas Šimkus

Sprendimo projektą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL LEIDIMO IŠNUOMOTI INŽINERINIUS STATINIUS“** |
| 2024 m. balandžio 5 d.  Plungė |

**1. Parengto sprendimo projekto tikslai, uždaviniai.** Leisti Plungės rajono savivaldybės administracijai viešo konkurso būdu trijų metų laikotarpiui išnuomoti Savivaldybei nuosavybės teise priklausančias tris prieplaukas: prieplauką, esančią Plokštinės g. 3A, Paplatelės k., Plungės r. sav.; prieplauką (kranto tvirtinimo elementas), esančią Žemaičių Kalvarijos g. 58, Paežerės Rūdaičių k., Plungės r. sav.; pontoninę prieplauką, esančią Ežero g. 40, Platelių k., Plungės r. sav., nustatant pradinius mėnesinius nuomos mokesčius.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo.

**3. Kodėl būtina priimti sprendimą, kokių pozityvių rezultatų laukiama.** Plungės rajono savivaldybei nuosavybės teise priklausantys inžineriniai statiniai – prieplaukos reikalauja atitinkamos priežiūros ir administravimo, kadangi tai nėra savivaldybės funkcija. Administracija, vadovaudamasi Plungės rajono savivaldybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Plungės rajono savivaldybės tarybos 2023 m. lapkričio 30 d. sprendimu Nr. T1-311, siūlo minėtas prieplaukas išnuomoti viešo nuomos konkurso būdu, vykdant konkursą susidedantį iš trijų dalių (atskirai kiekvienai prieplaukai). Prieplaukai, esančiai Plokštinės g. 3A, Paplatelės k., Plungės r. sav., nustatyti pradinį mėnesinį nuomos mokestį – 100,00 Eur (be PVM), o likusioms prieplaukoms pradinį mėnesinį nuomos mokestį - 200 Eur (be PVM).

**4. Lėšų poreikis ir finansavimo šaltiniai.** Lėšų reikės nuomos konkurso paskelbimui spaudoje.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos Platelių seniūnijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Kiekvieną mėnesį bus surenkama 500,00 Eur pajamų už statinių nuomą* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė