**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBINIŲ ŽEMĖS NUOMOS SUTARČIŲ SUDARYMUI**

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 9 straipsnio 6 dalies 1 punktu, Lietuvos Respublikos Vyriausybės 2024 m. kovo 27 d. nutarimu Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ II skyriaus, 3 skirsniu ir atsižvelgdama į piliečio M. A. 2024 m. sausio 9 d. prašymą bei Savivaldybės įmonės „Plungės būstas“ 2024 m. kovo 15 d. raštą Nr. D2-276,

Plungės rajono savivaldybės taryba n u s p r e n d ž i a:

1. Pritarti, kad piliečiui M. A. būtų išnuomota 0,2347 ha ploto kitos paskirties žemės sklypo (kadastro Nr. 6854/0006:2, unikalus Nr. 6854-0006-0002) dalis iš bendro 0,6671 ha ploto, esanti Stoties g. 17, Plungės mieste, 56 metų laikotarpiui, esamų statinių eksploatavimui.
2. Pritarti, kad butų savininkams būtų išnuomotas 0,2544 ha ploto kitos paskirties žemės sklypas (kadastro Nr. 6854/0016:71, unikalus Nr. 4400-4985-1343), esantis A. Vaišvilos g. 7, Plungės mieste, 53 metų laikotarpiui, esamo daugiabučio gyvenamo namo (unikalus Nr. 6897-7003-9012) eksploatavimui (sąrašas pridedamas).
3. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 1–2 punktuose nurodytų žemės sklypų valstybinės žemės nuomos sutartis.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO VALSTYBINIŲ ŽEMĖS NUOMOS SUTARČIŲ SUDARYMUI“** |
| 2024 m. balandžio 9 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – gauti Plungės rajono savivaldybės tarybos pritarimą:

1. dėl valstybinės žemės nuomos sutarties sudarymo Stoties g. 17, Plungės mieste, piliečiui M. A. 2023 m. gruodžio 29 d. nekilnojamojo turto pirkimo–pardavimo sutartimi įsigijus pastatą – operatorinę – parduotuvę, (unikalus Nr. 6898-0001-5124). Žemės sklypo dalis (kadastro Nr. 6854/0006:2, unikalus Nr. 6854-0006-0002) 2021 m. sausio 31 d. valstybinės žemės nuomos sutartimi Nr. 36SŽN-8-(14.36.55.) ir 2021 m. kovo 1 d. susitarimu Nr. 36SŽN-45-(14.36.55.) anksčiau buvo išnuomota UAB „Juorega“;

2. kad butų savininkams (sąrašas pridedamas) būtų išnuomotas 0,2544 ha ploto kitos paskirties žemės sklypas (kadastro Nr. 6854/0016:71, unikalus Nr. 4400-4985-1343), esantis A. Vaišvilos g. 7, Plungės mieste, esamo daugiabučio gyvenamo namo (unikalus Nr. 6897-7003-9012) eksploatavimui.

Žemės sklypų nuomos terminai nustatyti pagal statinių, pastatytų iki 1996 m. sausio 1 d. saugaus naudojimo terminą, atsižvelgiant į esamų statinių ekonomiškai pagrįstą naudojimo trukmę, vadovaujantis statybos techniniais reglamentais, pagal kuriuos nustatoma statinių gyvavimo trukmė.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujantis Lietuvos Respublikos žemės įstatymo 9 straipsnio 6 dalies 1 punktu, žemė užstatyta fiziniams ir juridiniams asmenims nuosavybės teise priklausančiais ar jų nuomojamais statiniais ar įrenginiais (išskyrus laikinuosius statinius, inžinerinius tinklus bei neturinčius aiškios funkcinės priklausomybės ar apibrėžto naudojimo arba ūkinės veiklos pobūdžio statinius, kurie tarnauja pagrindiniam statiniui ar įrenginiui arba jo priklausiniui) ir naudojama šiems statiniams ar įrenginiams eksploatuoti, išskyrus šio straipsnio 24 ir 25 dalyse nustatytus atvejus. Žemės sklypai, užstatyti fizinių ar juridinių asmenų nuomojamais statiniais ar įrenginiais, išnuomojami tik šių statinių ar įrenginių nuomos terminui.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą pilietis M. A. ir Savivaldybės įmonė „Plungės būstas“ galės vykdyti veiklą jiems suteiktuose žemės sklypuose ar jų dalyse, kurie reikalingi statiniams eksploatuoti.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į piliečio M. A. 2024 m. sausio 9 d. prašymą, persiųstą iš Nacionalinės žemės tarnybos prie Aplinkos ministerijos, ir Savivaldybės įmonės „Plungės būstas“ 2024 m. kovo 15 d. raštą Nr. D2-276.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Piliečiui M. A. ir Savivaldybės įmonei „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įveiklinta teritorija* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė